In nomine Sancte et Individue Trinitatis, Ratherius humilis archidiaconus Ecclesie Divionensis prothomartiri Stephani, atque humillima congregatio eidem Ecclesie: notum esse volumus ut sit omnibus presentibus demum et futuris, qualiter pervenit ad aures nostre pietatis humillima precatio de quodam nostro fidele, Sequino nomine, ut ei adtribueremus casalo I parvulo et petiolam de vinea et de terra arabile aliam petiolam. Et sunt site in pago Oscarense in fine Longoviana in villa Duemense. Ad cuius postulationem pari consilio aures nostre inclinantes et libenti animo suscipientes, hoc quod poscebat studuimus gaudenter impleri, et ut securius meliusve, omni tempore callidorum versutias de hac re vitare valeat, et sibimet omnis agnatio studuit nobis placare munera optima, et in censum omni anno denarios IIII, in festivitate sancti predicti martiris, libenter ad mensam fratrum persolvere. Si autem neglexerit in duplum componat et hec precatio omni tempore vite sue et suorum omnium successorum firma stabilisque permaneat. Et ut hec institutio firmiorem optineat stabilitatis vigorem manu propria eam adsignavimus et aliis firmari iussimus. Teufredus presbiter et decanus subscripsit. Varnerius custos pignoris subscripsit. Acledeus presbiter subscripsit. Manegradus presbiter subscripsit. Rudericus presbiter subscripsit. Ferlanis levita subscripsit. Anfredus, Euvrardus levita. Rodulfus levita. Adalbertus levita. Warnierius Exiguus subscripsit. Gauthunius subscripsit. Hengerricus clericus. Aganus clericus. Arnaudus clericus. Adallaudus clericus subscripserunt. Isti sunt villani de Dumense: Aygrannus, Eribertus, Berardus, Ragenardus, Berthoanus, Adargaudus, Adrianus. Ego in Dei nomine Constantius, indignus levita, scripsi et subscripsi. Data die Dominico in mense Maio anno VIII regnante Ludovico rege Francorum feliciter.